cyanic-selkie/wikianc huggingface dataset:
Smolensk-ulykken
Smolensk-ulykken var en flyulykke som inntraff ved den militære flybasen i Smolensk i Russland den 10. april 2010. Ulykken skjedde med en Tupolev Tu-154M fra det polske luftforsvaret (Siły Powietrzne). Ifølge offisielle kilder var det totalt 96 personer ombord. Alle omkom, blant dem den polske presidenten Lech Kaczyński og landets hærsjef, sentralbanksjef og flere andre polske politikere. Hendelsen har blitt omtalt som den største tragedien i polsk historie etter andre verdenskrig.
Den polske presidenten Lech Kaczyński med følge skulle til Russland for å delta på en markering for Katyn-massakren da sovjetiske militære massehenrettet polske offiserer under andre verdenskrig, og flyet hadde dermed også med etterlatte etter massakren. Etter Lech Kaczyńskis død overtok parlamentspresident Bronisław Komorowski posten som Polens midlertidige president, og erklærte samtidig landesorg fra 10. til 18. april.
Flyhavarikommisjonen bestående av de tidligere russiske stater, The Interstate Aviation Committee (IAC )/(russiske MAK) publiserte/avga den 12. januar 2011 rapport vedrørende luftfartsulykken ved Smolensk "Severny"-flyplassen som fant sted den 10. april 2010. Den endelige rapporten er skrevet på russisk og oversatt til engelsk. Oversettelser er fritt tilgjengelige fra flyhavarikommisjonens hjemmeside. Den 27. juli 2011 overrakte den polske etterforskningskomiteen for nasjonale flyulykker sin rapport («Miller-rapporten») vedrørende luftfartsulykken til den polske statsministeren Donald Tusk. To dager senere ble rapporten publisert med både en russisk og engelsk oversettelse. Den polske rapporten er fritt tilgjengelig på etterforskingskomiteens hjemmeside. Konklusjonene nedenfor tar utgangspunkt i både den engelske oversettelsen av den endelige rapporten fra IAC samt den polske rapporten.
Medvirkende årsaker
Tu-154M flybesetningens lengre diskusjoner med protokollsjefen og flybesetningen ved den polske Jak-40-flyet vedrørende informasjonen om værforholdene som var dårligere enn fastsatte minstekrav og umulige (ifølge Tu-154M flymannskapets mening) å lande i, økte det psykologiske presset på flybesetningen og medførte at fartøysjefen erfarte en behovskonflikt. På den ene siden innså han det utrygge i å forsøke å lande ved gitte forhold og på den andre siden erfarte han et sterkt motiv for å lande ved Smolensk "Severny"-flyplassen. Fartøysjefen forventet negativ reaksjon fra hovedpassasjeren ved å ta en beslutning om å fortsette til reserveflyplassen. Andre medvirkende faktorer var manglende overholdelse av standard driftsprosedyrer (Standard Operation Procedures) samt utilfredsstillende Crew Resource Management. Fartøyssjefens betydelig avbrudd/pause i flygninger under vanskelige værforhold samt begrenset erfaring i gjennomføring av ikke presisjonsinnflygning (non-precission approche) spilte også en rolle. Navigatøren gikk også tidlig over til høydevarsling ved hjelp av radiobasert høydemåling uten å ta hensyn til det ujevne terrenget.
M81-gruppen
M81-gruppen er en galaksehop i stjernebildet Storebjørn som inkluderer den kjente galaksen Messier 81 og Messier 82, så vel som flere andre galakser med høy tilsynelatende lysstyrke. Det omtrentlige sentrum av galaksen ligger i en avstand av 3,6 Mpc, noe som gjør den til en av de nærmeste gruppene til den lokale gruppen. Gruppen er estimert å ha en total masse på 1,03 ±0,17 M☉. M81-gruppen, den lokale gruppen og andre nærliggende grupper ligger alle innenfor Virigo-superhopen (den lokale superhopen).
Smolensk-ulykken
Medvirkende årsaker
Gjennomføring av flyvningen med aktivert autopilot og autothrottle ned til en høyde lavere enn minimum nedstigningshøyde samsvarte ikke med gitte retningslinjer i FCOM (Flight Crew Operation Manual, TU-154M), og den sene starten for endelig innflygning (final descent) resulterte i økt vertikal innflygningshastighet som flymannskapet måtte opprettholde.
Systematiske årsaker
De systematiske årsakene til flyulykken hvor Tu-154M med halenummer 101 var involvert, var signifikante mangler i organiseringen av flyoperasjoner, forberedelser av flybesetningen samt mangler i gjennomføring av såkalte VIP-flyvninger i regi av luftfartsregimentet.
Den polske etterforskningskomiteens konklusjon
Den direkte årsaken til luftfartsulykken var nedstigning til under minimums nedstigningshøyde ved for høy nedstigningsrate (vertikal hastighet) i værforhold som ikke tillot synlig bakkekontakt, samt for sen gjennomføring av go-around manøvren. Disse omstendighetene medførte sammenstøt med hindringer i terrenget som resulterte i atskillelse av venstre vinge med balanseror (aileron) fra flymaskinen og påfølgende tap av kontroll over flymaskinen og deretter sammenstøt med bakken.
Omstendigheter som bidro til flyulykken
Svikt i å overvåke høyden ved hjelp av barometrisk/trykk-høydemåler under ikke-presisjonsinnflyging.
Mannskapets svikt til å etterkomme handling ved en rekke advarsler generert av TAWS.
M81-gruppen
Medlemmer
Tabellen under lister galakser som har blitt identifisert som medlemmer av M81-gruppen av I.D. Karachentsev.
Merk at objektnavnene brukt over i tabellen avviker fra navnene brukt av Karachentsev. NGC, IC, UGC, og PGC-nummer har blitt brukt i mange tilfeller for å muliggjøre enklere referering.
Smolensk-ulykken
Omstendigheter som bidro til flyulykken
Landingsone kontrollerens, LZC (Landing zone controller) svikt i å informere flymannskapet om nedstigning under glide slope samt forsinket ordre om å flate ut (level -out).
Inadekvat opplæring av Tu-154M flybesetninger i de 36. regimentet.
Andre bidrag til flyulykken
Feilaktig samordning av mannskapets arbeid, noe som plasserte en stor byrde på fartøysjefen i siste fase av flygingen.
Utilstrekkelig forberedelse av flymannskapet for flyvningen.
Mannskapets utilstrekkelige kjennskap til flyets systemer og dets begrensninger.
Mannskapets utilstrekkelige kryss-overvåking og unnlatelse av å reagere ved begåtte feil.
Inadekvat sammensetning av flymannskapet for gitt oppgave.
Luftforsvarets ineffektive umiddelbare tilsyn av det 36. regiments flytreningsprosess.
Ammar ibn Yasir
Ammar ibn Yasir (arabisk : ) (født 570, død 657) er en av de mest kjente av Muhammeds følgesvenner, og var blant slavene som ble frisatt av Abu Bakr. Han dyrkes av sjiamuslimer som en av de fire mest lojale følgesvennene til Ali ibn Abi Talib. Han var også en muhajir.
1281 Jeanne
1281 Jeanne er en hovedbelteasteroide. Den ble oppdaget 25. august 1933 av Sylvain Julien Victor Arend ved Observatoire Royal de Belgique i Uccle.
Østerrikes økonomi
Østerrike har en velutviklet turistindustri, og er et populært reisemål for både vintersport (Tirol) og kulturinteresserte med gallerier, historiske byggverk og musikkfestivaler.
Vindyrkingen foregår flere steder. Rødvin er et forsøksområde for eksport, mens hvitvin lages både til hjemmebruk og eksport. Mest kjent i dag er vin av druen Grüner Veltliner, men også Riesling gir gode resultater. Wachau og Kamptal er kjente dyrkningsområder.
Eksterne lenker
অস্ট্রিয়া
Chiping
Chiping (kinesisk: 茌平县 ; pinyin:  Chípíng Xiàn) er et fylke i provinsen Shandong i Folkerepublikken Kina. Det er understilt byprefekturet Liaocheng.
Befolkningen var i 1999 på 565756.
Kulturminner
Det neolittiske Jiaochangpu-funnstedet (Jiaochangpu yizhi, 教场铺遗址) ble i 2006 tilføyd på Folkerepublikken Kinas liste over kulturminner.
Banksy
Karriere
Banksy begynte som en graffitikunstner som malte for frihånd på slutten av 1990-årene. Han var da en del av DryBreadZ Crew (DBZ) i Bristol, og var ofte med writerne Kato og Tes. I 1998 arrangerte han den enorme tilstelningen «Walls On Fire» på stedet som senere ble kjent som byutviklingsprosjektet. «@t Bristol». Gjennom hele helgen kom kunstnere fra England og Europa til stedet. På grunn av dette prosjektet etablerte han et navn blant aktører innen graffiti over hele Europa. Han skiftet teknikk, og begynte å bruke sjablonger før 2000 da han innså hvor mye raskere dette var og hvor kort tid han trengte for å gjøre ferdig en piece. Selv påstår han at han skiftet til denne teknikken etter å ha lagt merke til de sjablonerte registreringsnumrene mens han gjemte seg for politiet under en jernbanevogn. I løpet av kort tid ble hans kunstform kjent i og rundt Bristol og London.
Banksys verk har humoristiske trekk og er noen ganger kombinert med tekst. Ofte er budskapet rettet mot krig, mot kapitalisme, mot det etablerte samfunn eller for frihet. Bruk av billedelementer inkluderer dyr som aper og rotter, politi, soldater, barn og eldre. Han har også lagd klistremerker («Neighbourhood Watch») og skulpturer («The murdered phonebox»), og var ansvarlig for omslaget til Blurs album Think Tank fra 2003.
I anledning utstillingen Turf War i 2003, som ble avholdt i et lagerhus, malte han på dyr. Selv om RSPCA mente at forholdene for dyrene var helt akseptable så lenket en dyrerettsforkjemper seg fast i protest.
Senere begynte han å lage omarbeidede politiske versjoner av kjente malerier. Ett eksempel er Claude Monets «Water Lily Pond», som er endret slik at det inkluderer søppel og en handlevogn. Ett annet eksempel er Edward Hoppers «Nighthawks» som er endret slik at patruljen ser på engelske fotballpøbler som kun er iført undertøy med engelsk flagg, og som nettopp har knust vinduet i en kafé. Disse oljebildene ble vist i 2005 under en tolv dager lang utstilling i Westbourne Grove i London.
Etter at Christina Aguilera 19. oktober samme år kjøpte et originalbilde som forestiller Dronning Victoria som lesbisk, i tillegg til to trykk for 25,000 pund, satte et sett bilder av Kate Moss, solgt av Sotheby's i London, prisrekord for Banksys verk. Bildene ble solgt for 50,400 pund. De seks silketrykkene, som viser modellen malt som Andy Warhols Marilyn Monroe-bilder, ble solgt for seks ganger den anslåtte verdien. En stensilering av en grønn «Mona Lisa» med maling dryppende fra øynene, ble solgt for 57,600 pund på den samme auksjonen.
7. februar 2007 ble tre Banksy-verker auksjonert bort av auksjonshuset Sotheby's i London til den høyeste prisen noensinne for et verk av denne kunstneren. Bombing Middle England gikk for over 102,000 britiske pund. To av hans andre graffitiverk, Balloon Girl og Bomb Hugger gikk henholdsvis for 37,000 og 31,000 pund. Vel over de forventede prisene.
På auksjonen dagen etter nådde ytterligere tre Banksy verk høye priser. Verket «Baller With Action Man Parts» gikk for 96,000 pund, mens «Glory» ble solgt for 71,000 pund. «Untitled (2004)» ble solgt for 33,000 pund – Og alle de tre auksjonene solgte langt over forventning. I forbindelse med den andre auksjonsdagen oppdaterte Banksy nettstedet sitt med et nytt bilde av et auksjonshus med folk som ga bud. På bildet stod det: «I Can't Believe You Morons Actually Buy This Shit.»
I Bristol i februar 2007 bestemte eierne av et hus med et Banksy-maleri på sideveggen å selge huset igjennom et kunstgalleri ettersom de potensielle kjøperne ønsket å fjerne veggmaleriet. Kunstverket er oppført som et veggmaleri med et påfølgende hus.
Et lite antall av hans verker kan sees i filmen Menneskenes barn, inkludert et stensilert bilde av to politimenn som kysser og en annen stensil av et barn som kikker ned en butikk.
I april, 2007 malte transportselskapet Transport for London over Banksys ikoniske bilde av en scene fra filmen Pulp Fiction. Bildet viste Samuel L. Jackson og John Travolta med grep om bananer i stedet for pistoler. Selv om bildet var veldig populært hevdet transportselskapet at «gratittien» skapte en atmosfære av likegyldighet og sosialt forfall, noe som oppfordrer til kriminalitet.
Banksy utga et «manifest» på nettsiden sin som påstod å være dagboken til oberstløytnant Mervin Willett Gonin. Den ekte dagboken utstilles på Imperial War Museums i London. Teksten beskriver hvordan en last med leppestift til konsentrasjonsleiren Bergen-Belsen hjalp de internerte personene å få tilbake deres menneskelighet ved frigjørelsen etter andre verdenskrig.
Den 29. mars 2019 stilte Banksy ut maleriet «Devolved Parliament» på Bristol Museum. Maleriet framstiller de britiske parlamentsmedlemmene som sjimpanser. Den 3. oktober 2019 ble bildet solgt på Sotheby's for ca. 111 millioner kroner.
Kunststunt
Banksy har sagt at han er ansvarlig for en serie hendelser som har fått stor mediedekning. Disse inkluderer blant annet:
Teknikk
Under et intervju om hans teknikker svarte Banksy; ''«Jeg bruker hva enn det krever. Noen ganger betyr det å bare tegne en bart på en jentes ansikt på en eller annen oppslagstavle, andre ganger betyr det å svette i dagevis over en intrikat tegning. Effektivitet er nøkkelen.»''
Sjablongene blir tradisjonelt tegnet for hånd eller trykt på acetatplater eller papp før de klippes ut. På grunn av den hemmelige naturen til Banksys arbeid og identitet er det uvisst om hvilke teknikker han bruker for å skape bildene i sjablongene. Det antas at han bruker datamaskiner da mange av verkene er fotorealistiske.
Virkelig identitet
Simon Hattenstone fra The Guardian er et av veldig få mennesker som har interjuvet ham under fire øyne. Han beskriver ham som «en blanding av Jimmy Nail og den britiske rapperen Mike Skinner» og «en 28 år gammel mann som møtte opp i dongeri og en t-skjorte. Han hadde en sølvtann, sølvkjede og en ørering i sølv.»
Banksys hjemmeside er registrert på fotografen Steve Lazarides. Han er Banksys agent og har et galleri i Greek Street i Soho i London, hvor Banksys originaler kan bli kjøpt. Det britiske trykkeriet Pictures on Walls hadde eksklusive salgsretter for alle Banksys trykk, men ble lagt ned ved utgangen av 2017.
Et nettsted av Brian Sewell hevder å vise et fotografi av Banksy. Et annet nettsted hevder å ha et fotografi som viser Banksy sammen med Damon Albarn, vokalist i britpop-bandet Blur.
Banksys foreldre tror sønnen er maler og dekoratør.
Det spekuleres også i at den sveitsiske artisten Maître de Casson kan være Banksy. Maître de Casson benekter dette på sin nettside.
Kritikk
Peter Gibson, en talsmann for Keep Britain Tidy, har uttalt at Banksys arbeider er vandalisme. Det bakenforliggende motivet bak hans «vandalisme» er en arvtager fra Ad Jammers og subvertising bevegelsene, som drev med systematisk endring av reklameplakater for å endre deres innhold og budskap.
Banksy blir betalt for veldedig arbeid (for eksempel Greenpeace) og kan forlange opp til 25,000 pund for originaler. Det har også blitt hevdet at Banksy har gjort betalt arbeid for firmaer slik som Puma. Dette har medført at han er beskyldt for å la seg kjøpe av andre kunstnere og aktivister.
Bibliografi
Hans første bok, publisert i svart-hvitt, er Banging Your Head Against A Brick Wall (Å slå hodet ditt mot en murvegg), som ble etterfulgt av Existencilism (Uoversettelig ordspill som spiller på ordene for eksistensialisme og stensil.) i farger. I 2004 ble den tredje boken hans Cut it Out (Klipp det ut) utgitt, etterfulgt av Pictures of Walls i 2005.
I 2007 gav Random House ut Wall and Piece. Boken inneholdt en kombinasjon av bilder fra de tre tidligere bøkene i tillegg til noe nytt stoff.
Jørgen Strickert
Jørgen Strickert (født 28. mai 1980 i Trondheim) er en norsk satiriker, radiomaker og dramaturg. Han har medvirket i en rekke radioprogrammer og podkaster i NRK.
Lærer Holes vei (Oslo)
Lærer Holes vei (1–9, 2A–6B) er en vei i Husebygrenda i bydel Vestre Aker i Oslo. Den går som blindvei på nordsiden av veien Husebygrenda.
Jørgen Strickert
Fra 1998 til 2002 var Strickert sentralstyremedlem i Rød Ungdom. Han var redaktør for organisasjonens magasin Rebell i samme tidsrom. Senere var han redaktør for Balder magasin for militærnektere. Strickert har også jobbet som journalist i blant annet Vårt Land, Klassekampen, Fjell-Ljom og Adresseavisen.
Strickert var grunnlegger, forfatter og skuespiller i friteatergruppa Opplysningskontoret fra 2002 til 2007, og fra 2007 fram til sommeren 2009 «sidekick» og programleder i radioprogrammet P3morgen på NRK P3. Fra 2009 til 2013 var han programleder og tekstforfatter i Hallo i uken på NRK P2.
Lærer Holes vei (Oslo)
Veien fikk navn i 1951 etter Olav Hole (1896–1942), som var en av et tusentalls norske lærere som ble arrestert i mas 1942 for å nekte å melde seg inn i Norges Lærersamband. Hole omkom under tvangsarbeid.
Veien er preget av bebyggelse oppført i regi av Husebygrenda borettslag.
Shen
Shen (kinesisk: 莘县 ; pinyin:  Shēn Xiàn) er et fylke i provinsen Shandong i Folkerepublikken Kina. Det er understilt byprefekturet Liaocheng.
Befolkningen var i 1999 på 949.768.
Jørgen Strickert
Strickert har også medvirket i P3-programmet Lørdagsrådet og Dagens avis på NRK P2, og er flere ganger nominert til radioprisen Prix Radio. Fra 2014 var han programleder i Salongen på NRK P2.
Jørgen Strickert var en tid borte fra Salongen etter at debattanter på høyresiden i norsk politikk kritiserte hans satiriske kommentarer som «venstrevridde», kalte et av hans innslag om Asle Toje høsten 2015 sjikanøst, og truet med å boikotte deltakelse i andre NRK-programmer.
Fra 2020 er Strickert tilknyttet Teater Innlandet som dramaturg.
Willem-Alexander av Nederland
Willem-Alexander Claus George Ferdinand av Oranje-Nassau (født 27. april 1967) er konge av Nederland, og jonker av Amsberg. Han er eldste sønn av tidligere dronning Beatrix og prins Claus von Amsberg. Den 28. januar 2013 kunngjorde dronningen at hun ville abdisere, og den 30. april samme år ble Willem-Alexander innsatt som konge.
Oppvekst og utdanning
Skolegangen hans begynte i Baarn, og fortsatte i Den Haag. I Den Haag viste det seg at prinsen ikke var en toppelev. Senere studerte han videre ved Atlantic College i Llantwit Major i Wales og tok et internasjonalt baccalaureat.
Før han begynte å studere var han i Marinen som vernepliktig. Fra august 1985 til januar 1987 var han blant annet ombord på Hr.Ms. «Tromp» og Hr. Ms. «Abraham Crijnssen». I 1988 var han offiser på Hr. Ms. «Van Kinsbergen». På samme tid begynte han å representere mer aktivt, blant annet besøkte han kommuner, fylker og offentlige instanser.
Han avsluttet studieårene med å studere historie ved Universitetet i Leiden, der både hans mor og bestemor hadde studert. I løpet av studenttiden fikk han tilnavnet Prins Pils takket være sin entusiastiske deltagelse i studentlivet utenfor forelesningene. Han forsvarte sin hovedoppgave i 1993. Temaet var hvordan Nederland reagerte på at Frankrike bestemte seg for å anta status aparte innen NATO. Oppgaven ble aldri publisert og er ikke allment tilgjengelig. Dermed er det umulig for utenforstående å bedømme hvor godt prinsens vitenskapelige arbeid var. Deretter begynte læretiden for å bli konge. Willem-Alexander hadde praksisperioder i Flyvåpenet, der han blant annet utdannet seg til flyver, og i Hæren.
Karriere
Tittelen Prins av Oranien (nederlandsk: Prins van Oranje) fikk han i 1980, da hans mor overtok tronen etter dronning Juliana. Da han fylte 18 fikk han rett til å delta i Raad van State, som er det viktigste rådgivende organet for den nederlandske regjeringen. Han ble dessuten tildelt apanasje. Ved innsettelsen som konge 30. april 2013 ble hans eldste datter, Catharina-Amalia, prinsesse av Oranien, en tittel som gis tronfølgeren.
Sport
Hans entusiasme for sport er noe som folket setter pris på. En gang i 1980-årene gikk han under pseudonymet W.A. van Buren hele elfstedentocht på skøyter, noe som er en prestasjon. Det er mange som ikke kommer i mål når de forsøker seg på dette skøytemaratonet.
Reaksjonene var ikke så positive da han stormet ut på hockeybanen under de olympiske sommerlekene i Atlanta i 1996. Det nederlandske damelaget hadde vunnet olympisk gull. Meningene var delt, og enkelte mente at en kronprins burde oppført seg mer representativt enn han gjorde. I 1998 ble han medlem av Den internasjonale olympiske komité (IOK).
Forlovelse, bryllup og ekteskap
Den 30. mars 2001 ble forlovelsen mellom argentinske Máxima Zorreguieta og Willem-Alexander offentliggjort. Forlovelsen var omstridt på grunn av at hennes far, Jorge Zorreguieta, hadde vært medlem av den argentinske regjeringen under general Jorge Videlas militærdiktatur (1976–1983). Statsminister Wim Kok lot minister av staten (en ærestittel tildelt på livstid av regjeringen) Max van der Stoel løse dette problemet, som kunne ha ført til store vanskeligheter for giftermålet. Takket være van der Stoels forhandlinger bestemte Maximas far seg for ikke å være til stede under bryllupsseremoniene. Rett nok var det først da statsminister Kok lovet at det i fremtiden ikke var selvsagt at Zorreguieta skulle være til stede ved (kongelige) tilstelninger at loven som ga tillatelse til giftermålet ble vedtatt.
Den statlige og formelle ekteskapsinngåelsen ble holdt 2. februar 2002 i Beurs van Berlage i Amsterdam, mens den kirkelige velsignelsen fant sted i Nieuwe Kerk (den nye kirken). Prest var Carel ter Linden, som er prest i Klosterkirken i Den Haag og dessuten den som konfirmerte prins Willem-Alexander i 1997.
Under den tradisjonelle kjøreturen med hest og vogn demonstrerte republikanere og mennesker som sympatiserer med de argentinske mødrene fra Plaza de Mayo i Buenos Aires på Koningsplein. En av hendelsene var at en plastpose med hvit lateksmaling ble kastet på de Gouden Koets. Noen arrestasjoner fant sted, men det var ingen store uroligheter.
Ekteparet har tre døtre:
Kongenavn og titler
Han overtok tronen som kong Willem-Alexander.
Willem-Alexander arvet også følgende adelstitler:
Militære grader
Etter forfremmelse 27. april 2005 hadde Willem-Alexander følgende militære offisersgrader:
I forbindelse med tronskiftet oppga Willem-Alexander sine militære aktiviteter og fikk avskjed i nåde. Nederlands monark kan ikke inneha militære posisjoner. Som tidligere tjenestegjørende offiser, vil han som konge imidlertid fortsatt kunne bære uniform ved spesielle anledninger. Uniformen vil da være basert på flaggoffiserers uniform, men med særlige kongelige distinksjoner i stedet for ordinære offisersdistinksjoner.
Utmerkelser
Den 6. desember 2001 ble han tildelt Offiserskorset, fordi han da hadde tjent dronningen som offiser i 15 år.
Willem-Alexander ble i 1996 tildelt storkors av St. Olavs Orden.
Hans Ørn Blom
Hans Ørn Blom (født 22. desember 1817 ved Holmestrand, død 11. mai 1885) var en norsk forfatter.
Hans Ørn Blom var sønn av eidsvollsmannen Gustav Peter Blom (1785–1869) (som tilhørte slekten  Blom fra Hurum) og Valborg Marie Ørn (1783–1859). Hans Ørn Blom ble student i 1835 og cand. jur. i 1843. I 1848 deltok han som frivillig i den første slesvigske krig, og kom i den anledning opp i en voldsom polemikk med den daværende sjøløytnanten Ketil Motzfeldt. Saken førte til at han ble erklært sinnssyk og anbragt på en sinnssykeanstalt. Etter å ha blitt utskrevet var han en tid amtsfullmektig i Buskerud, deretter underrettssakfører og til slutt ekstraskriver i finansdepartementet. I 1866 tok han avskjed og levde siden som pensjonist og som forlegger og forhandler av sine egne bøker. På sine eldre dager ble Blom regnet som en av Kristianias originaler. Han beskjeftiget seg med matematiske problemer som «vinkelens tredeling» og skrev franske avhandlinger om dette emnet.
Blom debuterte som forfatter i 1839 med komedien Den hjemkomne Søn eller en Nutidens Jean de France, og skrev senere en rekke mindre dramatiske arbeider, som utkom i tre bind i 1864. Særlig gjorde Tordenskjold lykke. Blom deltok i striden mellom Wergeland og Welhaven med ed antiwelhavensk innlegg, Upartisk Betragtning af vor Litteratur (1840).
I ettertid er han blitt berømt for et par linjer i et hånlig svardikt rettet mot Ibsen, som hadde skrevet et «Aabent Brev til digteren H. Ø. Blom»:
Christian Lykke
Christian Lykke (født 31. oktober 1974 i Trondheim) er en norsk forretningsmann.
Han har hovedfag i historie fra NTNU fra 2000 og deleksamener i statsvitenskap, filosofi og latin. Fra 2005 til 2012 var Christian Lykke administrerende direktør i familieselskapet I.K. Lykke, som eier dagligvarekjeden Bunnpris. Fra 2013 er han styreleder i handelsvirksomheten i konsernet, mens faren Trond Lykke inntil sin død var styreleder i eiendomsvirksomheten.
Lykke var medlem av Trondheim bystyre 2003–2007 og styremedlem i Trondheim Høyre.
Christian Lykke er dansk konsul i Trondheim.
Christian Lykke er oldebarn av både statsminister Ivar Lykke og statsråd Johan Cappelen.
Apinae
Apinae er en underfamilie av langtungebier (Apidae) som blant annet omfatter humler, pelsbier, langhornsbier og honningbier og tilhører gruppen Apidae. Gruppen omfatter nærmere 3500 kjente arter, av disse er 38 funnet i Norge. Det er stor variasjon i gruppa når det gjelder utseende og levevis.
Utseende
De norske artene er middels store til store og hårete.
Levevis
Noen av biene som tilhører Apinae-gruppen oppfører seg annerledes enn det man ser hos bier i andre grupper. For eksempel kan hannbier i Apinae-gruppen klumpe seg sammen i «sovegrupper» («sleeping aggregations») på planter når de sover. Disse hannbiene vil da samles om kvelden på én plante, bite seg fast i planten og hvile på den natten igjennom. Noen ganger holder de seg fast i planten kun med kjeven, med beina dinglende i løse luften.
Dio Cassius
Dio Cassius Cocceianus (gresk Δίων ὁ Κάσσιος), også kalt Cassius Dio eller Dion Kassios, (født ca. 165, død etter 229) var en romersk historieskriver og embetsmann.
Han kom fra Nikaia og var gresk-ættet på morssiden. Hans far var senator og han selv fylte flere verv i løpet av sitt liv.
Han er kjent for sitt store verk på 80 bøker, som er noe av det mest rikholdige i romersk historieskrivning. Her beskrives romernes historie fra grunnleggelsen av Roma til keiser Heliogabalus.
Hans gigantiske verk om Romas historie utkom i 80 bind, og beskrev perioden fra byens grunnleggelse til hans egen tid. Sannsynligvis på grunn av verkets omfang gir det et inntrykk av komplikasjon, og da han ofte var avhengig av de kildene han hadde til rådighet er kildeverdien ofte av varierende kvalitet. Beskrivelsen av hans egen samtid har et meget høyt nivå, og ofte skyter han inn sine egne øyevitneskildringer. Dios beskrivelser av republikkens historie er ofte preget av anakronismer, men han har hatt mange kilder til rådighet som siden har gått tapt. Disse kjennes kun via Dios verk, og brukt med varsomhet kan historikerne finne mange verdifulle opplysninger i hans verk, også om de eldste tider.
Store deler av verket er dessverre gått tapt, men innholdet av det tapte er likevel blitt bevart i form av bysantinske sammendrag (epitomer) fra tiden mellom 800-tallet og 1000-tallet.
Thessaloniki
Thessaloníki (gresk: Θεσσαλονίκη) er Hellas' nest største by og den største byen i området Sentral-Makedonia. Byen er også hovedstad i prefekturet Thessaloníki. Thessaloníki kalles også for Selânik (på tyrkisk, Salonika eller Salonica (Σαλονίκη, Солун, Solun, סלוניקה). Byen er hovedstad for regionen Sentral-Makedonia (en av tretten greske periferier), foruten også hovedstaden i den desentraliserte administrasjonen av Makedonia og Trakia. Dens hederstittel er Συμπρωτεύουσα (Symprotévusa), bokstavelig «medhovedstad», og står som en referanse til byens historiske status som Συμβασιλεύουσα (Symvasilévousa), «medregjerende» by innenfor Det bysantinske rike ved siden av Konstantinopel. Økonomisk og politisk er byen landets nest viktigste etter Aten. I Romerriket var byen et betydelig handelssenter og ble i det bysantiske riket ansett som den nest viktigste etter Konstantinopel.
Byen antas å ha blitt etablert 300 år f.Kr.. Fra 1430 til 1912 tilhørte byen Det osmanske rike og var en overveiende jødisk by befolket særlig av sefardiske jøder fordrevet fra det kristne Spania etter 1492.
Befolkning
I henhold til folketelling i 2011 har kommunen Thessaloniki i dag en befolkning på 322 240, mens Thessalonikis urbane område (det tilstøtende området som har vokst inn i «byen Thessaloniki») har en befolkning på 790 824; noe som gjør den til den femte største byen på Balkan og den nest mest befolkede byen som ikke er en hovedstad. I tillegg strekker Thessalonikis metropolitiske område seg over 1 455.62 km² og dens befolkning i 2011 nådde et antall på totalt 1 006 730 innbyggere.
Historie
Byen ble grunnlagt i 315 f.Kr. av Kassandros av kongeriket Makedonia. Byens historie strekker seg over 2300 år. Det var en viktig metropol i den romerske perioden. Thessaloniki var den nest største og rikeste byen i Det bysantinske rike. Byen har flere kjente oldtidskristne og bysantinske monumenter som i 1998 ble innført i UNESCOs verdensarvsliste. I 1997 var Thessaloniki Europas kulturhovedstad. I byen finnes også et større antall bysantinske kirker fra 300-700-tallet blant annet Hagios Dimitrios og Hagia Sofia. I tillegg er det også mange romerske, osmanske og sefardisk jødiske strukturer. Byens hoveduniversitet, Aristotelesuniversitetet i Thessaloniki, er det største i Hellas og på Balkan.
Jødisk befolkning
Thessaloniki ble rundt 1500 et sentrum for sefardiske jøder som ble fordrevet fra spansk territorium i 1492 etter Alhambradekretet utstedt av Ferdinand og Isabella. Den osmanske sultanen lot mange fordrevne jøder slo seg ned i Thessaloniki som lå innenfor sultanens imperium. Thessalonikis befolkning vokste fra rundt 1500 og innbyggerne var for en stor del jødiske. De var en viss innvandring av jøder fra andre deler av Balkan til Thessaloniki særlig etter at sultanen på 1800-tallet mistet herredømmet over Bulgaria, Serbia og Hellas mens Thessaloniki forble osmansk. Jødene søkte da tilflukt i områder under osmansk kontroll. Fra middelalderen av innvandret enkelte askenaser til Thessaloniki. Etter pogromene i Russland i 1881 og 1903 søkte en del jøder fra Russland tilflukt. Thessaloniki kom under gresk herredømme i 1913 etter Balkankrigene. Før første verdenskrig hadde byen rundt 150.000 innbyggere hvorav omtrent halvparten var jødiske. Etter at Thessaloniki ble innlemmet i Hellas søkte myndighetene å «hellenisere» byen. Etter første verdenskrig gjorde tilstrømming av etniske grekere fra det østlige Trakia og fra Anatolia til at jødene ble i mindretall i Thessaloniki som fikk en overveiende etnisk gresk befolkning. Blant etniske grekere vokste det i mellomkrigstiden frem nasjonalistiske og tildels antisemittiske bevegelser som angrep jødiske innbyggere.
Thessaloniki ble okkupert av Wehrmacht 9. april 1941 som den første greske byen. Ved begynnelsen av andre verdenskrig bodde det mellom 72 000 og 77 000 jøder i Hellas, av disse om lag 50 000 i Thessaloniki. Forfølgelsen av jødene i Thessaloniki begynte i juli 1942 da menn mellom 18 og 45 ble satt i tvangsarbeid. Mennene måtte stille opp på en plass i sentrum hvor de ble ydmyket offentlig noe som landets naziaviser lovpriste. I løpet av 3-4 måneder døde 12 % av mennene sendt på tvangsarbeid. Høsten 1942 eksproprierte de kommunale myndighetene den jødiske gravplassen med en halv million graver på 350 dekar. Myndighetene satte inn 500 greske arbeidere som fjernet 100 000 gravsteiner og slettet graver i strid med jødisk tro og skikk.
Under holocaust i Hellas ble minst 80 % eller opp til 90 % av jødene i Hellas drept etter at den tyske okkupasjonsmakten deporterte dem til utryddelsesleirene. I Thessaloniki overlevde 5 %. Dette var den laveste andelen overlevende på Balkan og blant de laveste i Europa.
Samfunn og næringsliv
Hendelser som Thessalonikis internasjonale handelsmarked og Thessalonikis internasjonale filmfestival skjer årlig samtidig som byen også er vert for de halvårlige møtene for gresk diaspora (grekere som lever i utlandet eller utvandret). I 2014 var Thessaloniki den europeiske ungdomshovedstad. I tillegg til byens historiske røtter er Thessaloniki også populært som turistmål i Hellas. I 2010 rangerte Lonely Planet byen som verdens femte beste by for festing og uteliv, sammenlignet med andre byer som Dubai og Montréal.
Etymologi
Alle varianter av byens navn er avledet fra det opprinnelige (og nåværende) benevnelsen i gresk: Θεσσαλονίκη (fra Θεσσαλός, Thessalos, og Νίκη, Nike), bokstavelig oversettelse er «thessalinsk seier») og har også opprinnelse i navnet til en prinsesse, Thessalonike av Oldtidens Makedonia (datter av Filip II av Makedonia og gift med Kassandros), og hun ble navngitt slik ettersom hun ble født på dagen for den makedonske seieren i slaget ved Krokusmarkene.
Båndtvang
Båndtvang for hunder er en bestemmelse som reguleres av lov om hundehold, kapittel 2, §6. Hundelovens bestemmelser om båndtvang er nærmere beskrevet i Justisdepartementets rundskriv nr. G-17/2003 om hundeloven.
I tiden fra og med 1. april til og med 20. august skal en hund bli holdt i bånd eller forsvarlig inngjerdet eller innestengt, slik at den ikke jager eller forvolder skade på storfe, sau, geit, fjærfe, rein, hest eller vilt, herunder viltets egg, reir og bo.
Bestemmelsen gjelder i hele Norge, og kun noen hunder i aktiv tjeneste (for eksempel gjeterhunder, politihunder og lignende) blir på visse vilkår unntatt fra den (se hundeloven kapittel 2, § 9).
Utvidet båndtvang
I tillegg til ovennevnte alminnelige eller ordinære båndtvang, gir Hundeloven § 6 hjemmel for at den enkelte kommune kan vedta forskrift om at hunder skal holdes i bånd eller forsvarlig innestengt eller inngjerdet:
Da Stortinget behandlet hundeloven uttalte Justiskomiteen at «komiteen [mener] at § 6 annet ledd bokstav a og c må skjerpes for å unngå overdreven bruk av båndtvang» og innarbeidet et nytt ledd i § 6 tredje ledd: «Båndtvang etter bokstav c og d kan ikke fastsettes i større grad enn nødvendig og slik at hensynet til de som ønsker å ferdes med løs hund også ivaretas i tilstrekkelig grad, både hva angår omfang og geografisk spredning. Ved fastsettelse av båndtvang etter bokstav e og f kan båndtvang bare innføres i de områder av kommunen hvor husdyr har rett til å beite og faktisk beiter, eller hvor vilt man ønsker å beskytte har sitt leveområde».
I Justisdepartementets rundskriv om hundeloven heter det bl.a. at «I hundeloven har kommunene fått en omfattende og klart definert myndighet til å gi forskrifter. ... I kommuner der hundeholdere jevnt over forholder seg lojalt til lovens generelle aktsomhetskrav og generelle regler om sikring av hund, vil det være lite behov for lokale utfyllende forskrifter»
Yanggu (Shandong)
Yanggu (kinesisk: 阳谷县; pinyin: Yánggǔ Xiàn) er et fylke i provinsen Shandong i Folkerepublikken Kina. Det er understilt byprefekturet Liaocheng.
Båndtvang
Ekstraordinær båndtvang
Kommunen kan også gi midlertidig forskrift om at hunder skal holdes i bånd «under ekstraordinære forhold som gjør båndtvang påkrevd for å beskytte viltet», jfr. Hundeloven §6f. Dette kalles ekstraordinær båndtvang og innføres typisk ved ekstraordinære snøforhold. Ekstraordinær båndtvang kan  bare innføres i de områder av kommunen hvor vilt man ønsker å beskytte har sitt leveområde, og må opphøre straks forholdene tilsier det. Innføring av ekstraordinær båndtvang kan påklages til statsforvalteren.
Hundeholdets omfang og betydning
Det finnes mange hunder i Norge - eksakt tall er imidlertid ikke tilgjengelig. Landbruksdepartementet la i 2019 til grunn at det finnes om lang 560,000 hunder i Norge.
Da Stortinget behandlet hundeloven uttalte Justiskomiteen blant annet: «Hundehold er en viktig del av mange menneskers liv, og hunden tjener en rekke nyttige og sosiale formål ... Hunden tjener en viktig funksjon i fremme av psykisk og fysisk helse. Den bidrar til økt livskvalitet i forbindelse med friluftsliv, jakt og fritidsaktiviteter. Hundens rolle som sosial kamerat eller "menneskets beste venn" kan ikke undervurderes. ... Hundehold er en viktig og positiv del av manges liv».
Yanggu (Shandong)
Befolkningen var i 1999 på 748818.
Båndtvang
Dyrevelferdsloven
Dyrevelferdsloven § 23 stiller krav om at «Dyreholder skal sikre at dyr holdes i miljø som gir god velferd ut fra artstypiske og individuelle behov, herunder gi mulighet for stimulerende aktiviteter, bevegelse, hvile og annen naturlig atferd. Dyrs levemiljø skal fremme god helse og bidra til trygghet og trivsel». Hunders behov for mosjon faller inn under denne bestemmelsen. Naturlig adferd for en hund er å løpe løs, ikke gå i bånd. Det er ordinær båndtvang i Norge nesten fem måneder hvert år (1. april til 20. august). Det er derfor viktig for hundenes mulighet til å få dekket sine naturlige behov, at det ikke innføres utvidet båndtvang som det ikke kan dokumenteres behov for.
Landbruks- og matdepartementets Forskrift om velferd for småfe (§ 27) pålegger dyreeier «ansvar for at småfe på utmarksbeite hentes hjem i god tid før det ventes frost eller snøfall om høsten». Det er derfor ikke hjemmel for å vedta båndtvang av hensyn til "husdyr på beite" for tidsrom hvor det kan forventes «frost eller snøfall».
Yanggu (Shandong)
Kulturminner
Det neolittiske Jingyanggang-funnstedet (景阳岗遗址, Jingyanggang yizhi) ble i 2001 tilføyd Folkerepublikken Kinas liste over kulturminner.
Båndtvang
Dispensasjoner fra båndtvangen
Kommunene kan gi dispensasjon fra båndtvangsbestemmelsene for særlige bruksformål, for eksempel for førerhunder og servicehunder for funksjonshemmede. Likeledes kan kommunene gi dispensasjoner fra båndtvangen for avgrensede formål og områder, for eksempel for dressurkurs og jaktprøver eller lignende.
Med tillatelse fra grunneier kan også kommunene legge ut bestemte områder som såkalte dressurområder, der hundene fritt får gå løse dersom de følges på forsvarlig måte.
Syre (andre betydninger)
Syre eller acid kan referere til:
Yanggu (Shandong)
Samferdsel
Den viktige jernbanelinjen Jingjiubanen har stoppested her på sin ferd fra Beijing vestbanestasjon til Kowloon i Hongkong. Denne linjen løper gjennom blant annet Hengshui, Heze, Shangqiu, Xinzhou, Jiujiang, Nanchang, Heyuan, Huizhou og Shenzhen.
Båndtvang
Kommunale bestemmelser om båndtvang
Da Hundeloven ble utredet, vurderte Justisdepartementet behovet for godkjenning og særlige klageregler for fastsetting av kommunale forskrifter vedr. båndtvang, men konkluderte med at: «Rettssikkerhetshensyn gjør seg heller ikke mer gjeldende på dette området enn på andre områder der kommunene har myndighet til å gi forskrifter. De generelle forvaltningsrettslige reglene i forvaltningsloven og kommuneloven bør gjelde her som normalt på andre livsområder uten utfyllende særregler». Ettersom muligheten for å påklage kommunale bestemmelser om utvidet båndtvang er svært begrenset, har flere kommuner fattet vedtak om båndtvang, og det har vært strid om disse vedtakene har vært i strid med loven. Dette gjelder særlig båndtvang «der husdyr beiter» og båndtvang i skiløyper.
Utvidet båndtvang i skiløyper
Hundeloven § 6 gir hjemmel for å vedta båndtvang «på og ved bestemt angitte ... merkede skiløyper», forutsatt at «hensynet til de som ønsker å ferdes med løs hund også ivaretas i tilstrekkelig grad, både hva angår omfang og geografisk spredning».
Omstridte vedtak i Ål kommune
I 2015 vedtok Ål kommune «Forskrift om hundehald» hvor det i § 3 sto: «Det er bandtvang i maskinpreparerte løyper heile skisesongen». I Lovlighetskontroll datert 23. august 2018 vedtok Fylkesmannen i Buskerud å oppheve denne bestemmelsen. Fylkesmannen i Buskerud skriver i sin Lovlighetskontroll (side 7) blant annet: «Fylkesmannen er av den oppfatning at det ikke er hjemmel i Hundeloven til å fastsette båndtvang på generelt grunnlag i hele kommunen. ...Det må spesifiseres hvilke løyper det dreier seg om. Tidsmessig avgrensning av båndtvangen vil også kunne være relevant, ut fra lovens ordlyd om at bruk av båndtvang ikke må skje i større grad enn nødvendig, og slik at hensynet til de som ønsker å ferdes med løs hund også ivaretas».
Kommunestyret i Ål reviderte i møte 17. januar 2019 «Forskrift om hundehald», hvor det blant annet står at «Det er bandtvang i maskinpreparerte skiløyper frå 15. desember til 1. april.» Substansielt er kommunestyrets vedtak identisk med den bestemmelsen som Fylkesmannen i Buskerud opphevet, og i lovlighetskontroll datert 20. juli 2019 vedtok Fylkesmannen i Oslo og Viken å oppheve denne bestemmelsen. Fylkesmannen i Oslo og Viken skrev i sin lovlighetskontroll (side 3-4) bllant annet: «Kommunen (vil ikkje) kunne forskriftsfeste bandtvang for alle turstiar, turvegar etc. under eitt, men må spesifisere kva for stiar, løyper etc. det dreier seg om, og på kva for del av strekninga bandtvangen skal gjelde. ... Føresetnaden bak regelen er at behovet for bandtvang skal vurderast reelt for kvar enkelt strekning, og ikkje for heile løypenettet el.l. over eitt».
Vedtak i Bergen
Bystyret i Bergen kommune vedtok i 2008 at «''I Bergen kommune skal hunder holdes i bånd der husdyr beiter i perioden 1. april til 31. oktober''». Begrunnelsen var at «beiting i de klassiske fjellområdene skjer i liten grad etter 1. oktober. Imidlertid kan det være en etterbeitesesong, som ofte kan vare noe lenger». Hundeloven gir ikke hjemmel for å vedta båndtvang av hensyn til en mulig «etterbeitesesong», og bestemmelsen var følgelig ugyldig.
Bystyret i Bergen vedtok i 2015 å endre forskriften til: «''I Bergen kommune skal hunder holdes i bånd der husdyr har rett til å beite og faktisk beiter i perioden 1. april til 31. oktober''». Endringen medførte at kommunens forskrift er i samsvar med Hundelovens bestemmelser, forutsatt at betydningen av båndtvang «der husdyr har rett til å beite og faktisk beiter» presiseres.
I brev datert 21. januar 2019 presiserer Bergen kommune at forskriften innebærer at «''båndtvang gjelder i tiden storfe, sau, geit eller hest normalt går ut, og er ment å fange opp den ordinære beitesesongen. Den kan ikke benyttes som grunnlag til å utvide båndtvangen til perioder der noen dyr unntaksvis går ute på beite. Med andre ord gjelder båndtvangen når storfe, sau, geit eller hest faktisk beiter. I perioden fra 20. august til 31. oktober må hundefører gjøre en konkret vurdering av hvorvidt det er husdyr som beiter der hunden skal slippes''».
Denne presiseringen er i samsvar med hundeloven, og gjelder i samtlige kommuner, uavhengig av lokal forskrift. En kommunal forskrift er kun gyldig i den grad bestemmelsene har hjemmel i hundeloven. Utvidet båndtvang av hensyn til husdyr på beite gjelder kun i den «den ordinære beitesesongen». Når sauesankingen er gjennomført, er det slutt på båndtvang, men det generelle aktsomhetskravet i hundeloven § 3 gjelder året rundt. Hundeeiere må derfor fortsatt utvise aktsomhet når hunden slippes.
Ringsaker kommunes informasjonsskriv
Ringsaker kommune utarbeidet i 2016 et informasjonsskriv om kommunens forskrift om båndtvang, som oppsummerer hundelovens hjemmel for å vedta båndtvang av hensyn til husdyr på beite og båndtvang i skiløyper. Kommunen har egne bestemmelser om båndtvang der husdyr beiter: «I Ringsaker er det utvidet båndtvang i områder der husdyr har rett til å beite og faktisk beiter fra 1. april til og med 31. oktober. Den ordinære båndtvangen, som gjelder i øvrige områder, opphører 20. august. Innsanking av beitedyr skal normalt være avsluttet den andre helga i september. Når beitedyra er sanket inn kan hunder gå løs. Hundeeier plikter å selv sette seg inn i når beitesesongen er avsluttet, og må være oppmerksom på at det fortsatt kan være igjen dyr. Hundefører må i en slik situasjon, som alltid når hunden er løs, ha kontroll på hunden sin, jfr. hundelovens paragraf 4».
Skade på beitedyr voldt av hund
Justisdepartementets forarbeider til hundeloven representerer den mest omfattende kartlegging av hunder og hundehold i Norge. I kapittel 2.2 av Ot.prp. nr. 48 (2002-2003) Om lov om hundehold gjennomgikk Justisdepartementet «skader voldt av hunder». Basert på innspill fra Norges Jeger- og Fiskerforbund skrev departementet at det for hele tiårsperioden 1980-1989 var blitt rapportert om 525 tilfeller av ulykker hund/sau, hvor i alt 659 hunder var innblandet. Husky, schæfer og elghund sto for vel 70 % av involverte hunder der hunderasen var kjent. Justisdepartementet konkluderte med at "«(s)elv om tallmaterialet er usikkert, kan det tyde på at trusselen fra hund er liten sammenliknet med de naturlige farene som sau og lam, og vel også tamrein, møter når de er på beite. Sett i forhold til det store omfanget av hundehold, blir nok skadetallene påvirket av en utbredt bevissthet blant hundeholderne om at de aller fleste hunder potensielt utgjør en risiko for sau, og begrenses ved bevisste forebyggende tiltak, f.eks. el-dressur for å få hunden til å vike unna for sau. Samlet sett viser opplysningene at hundeholdet neppe har særlig betydning for den irregulære avgangen av vilt og husdyr, sammenliknet med andre skadeårsaker. Det er samtidig grunn til å understreke at opplysningene sier lite om hundens betydning som uromoment i forhold til vilt og husdyr, f.eks. i forbindelse med kalving, trekk av rein og annet. Heller ikke sier tallene noe om i hvor mange tilfeller hund jager dyr uten at dyret drepes eller skades»."Dyrebeskyttelsen i Norge publiserte på sine nettsider en artikkel der det står at det i mars 2019 var registrert omtrent 937,232 voksne sauer i Norge:"«I 2019 var det omtrent 102,000 sau og lam som ikke kom hjem igjen etter beitesesongen. Mange av disse dyrene blir aldri funnet og dødsårsaken er dermed vanskelig å fastsette. I 2019 var det 17,566 sauer og lam som ble erklært drept av rovdyr og førte til erstatning. Det gjenstår da over 84,600 dyr som dør av andre, både kjente og ukjente, årsaker»."
Lovrevisjon
Høsten 2020 varslet Landbruks- og matdepartementet (LMD) at departementet hadde gjennomgått hundeloven og så «behov for å endre hundeloven for bedre å balansere sikkerhetsaspektet opp mot dyrevelferd og hundeeieres rettsikkerhet». LMD hadde identifisert flere deler av hundeloven som det skulle arbeides videre med:
1282 Utopia
1282 Utopia er en hovedbelteasteroide. Den ble oppdaget 17. august 1933 av Cyril V. Jackson ved Union Observatory i Johannesburg.
Båndtvang
Lovrevisjon
LMD ønsket også å utarbeide en veileder til hundeloven for å tydeliggjøre innholdet i de ulike bestemmelsene, og dermed bidra til en bedre etterlevelse og en mer enhetlig praktisering av bestemmelsene. LMD opplyste at departementet tok sikte på at endringsforslag skulle sendes på høring våren 2021, og at en lovproposisjon skulle fremmes for Stortinget våren 2022.
Brudd på båndtvangsbestemmelsene
Overtredelse av båndtvangsbestemmelsene kan straffes med bøter og fengsel inntil 1 måned, jfr. hundeloven § 28.
Liste over episoder av Camp Lazlo
Dette er en liste over Camp Lazlo-episoder. Camp Lazlo er en amerikansk animert TV-serie som vises på Cartoon Network, og har tilsammen utgitt fire sesonger og totalt 52 episoder i Norge.